Kreete Jacob

Kreete Jacob (sünninimi Perandi; sündinud 8. aprill 1990 Tartus) on Eesti noorema põlvkonna metsasarvemängija ja -lektor.

Tartumaalt musikaalsest suguvõsast pärit Kreete Jacob suundus pärast pilliõpingute algust Eestis (õpetajad Priit Sonn ja Kaido Otsing) kõrgharidust omandama Saksamaale Frankfurti ja Münchenisse.  Tema teekonda toetasid professorid Esa Tapani ja Johannes Hinterholzer, kuid muusikalisi mõjutusi sai ka Michael Höltzeli, Samuel Seidenbergi ja Christian Lamperti meistriklassides. 

Kreete võitis Grand Prix’ vaskpillide kategoorias koos arvukate eripreemiatega Eesti Vabariiklikul Interpreetide konkursil puhkpillidele (2018), pärast mida on ta solistina üles astunud paljude Eesti orkestritega. 

Ta on töötanud Vanemuise Sümfooniaorkestri metsasarverühma kontsertmeistrina, aastast 2025 mängib Eesti Riikliku sümfooniaorkestri ridades. Paralleelselt aktiivse muusikutööga tekkis Kreetel võimalus alustada ka õpetaja ametiga.  Aastast 2022 on metsasarve õpetaja H.Elleri nim Tartu muusikakoolis ja lektor Eesti Muusika- ja Teatriakadeemias. Noori metsasarve mängijaid õpetab Ülenurme muusikakoolis. 

 Isiklikku 
Tema nooremad õed on flötist Kersti Perandi ja trombonist Mariann Matteus.

Kategooria:Eesti muusikud